गंगा, गीता और गुरु भारतीय संस्कृति के स्तंभ: व्यास
होशंगाबाद| कृषि उपज मंडी प्रांगण में शनिवार को कलश यात्रा के साथ गौ गोपाल कथा का शुभारंभ हुआ। कलश यात्रा कथा स्थल से हाउसिंग बोर्ड काॅलोनी स्थित बड़े हनुमान मंदिर पंहुची। कथा के दौरान व्यासगादी से पं. संजय व्यास ने कहा जगत के प्राणियों में गाय एक ऐसा प्राणी है जिसका गोबर मल नहीं मल शोधक है। ऐश्वर्य की देवी लक्ष्मी को पवित्रता पसंद है और गोबर शुचिताकारक है। गोबर के बिना भूमि पवित्र नहीं होती। गोबर के लेप से सभी हानिकारक कीटाणु नष्ट हो जाते हैं। पं व्यास ने कहा गाय, गंगा, गीता, गायत्री और गुरू हमारी भारतीय संस्कृति के मूल स्तंभ हैं। हमें इनकी सदैव रक्षा करनी चाहिए। कथा 1 जनवरी तक होगी।
कलश यात्रा लेकर जाते भक्त।
awa_Deva hin_Deva hin_Deva